**PR.News**

**บตท. ติดอันดับ 7 จาก 54 รัฐวิสาหกิจ**

**ประเมินผลคุณธรรมความโปร่งใสจาก ป.ป.ช.**

**---------------------------------------------------------------------------------------------------------------------------------------------------------------------------------------------------------------------------------------------**

**นางวสุกานต์ วิศาลสวัสดิ์ กรรมการและผู้จัดการ
บรรษัทตลาดรองสินเชื่อที่อยู่อาศัย (บตท.) รัฐวิสาหกิจ
สังกัดกระทรวงการคลัง เปิดเผยว่า ตามที่สำนักงานคณะกรรมการป้องกันและปราบปรามการทุจริตแห่งชาติ (ป.ป.ช.) ได้ประกาศผลคะแนนการประเมินคุณธรรมและความโปร่งใสในการดำเนินงานของหน่วยงานภาครัฐ (Integrity & Transparency Assessment: ITA) ประจำปีงบประมาณ พ.ศ. 2561 เพื่อให้หน่วยงานทราบผลการประเมินและนำไปสู่การพัฒนาและยกระดับการดำเนินงานให้ดียิ่งขึ้นนั้น บตท. ได้ผลประเมิน 93.13 คะแนน ซึ่งเป็นอันดับที่ 7
จากทั้งหมด 54 รัฐวิสาหกิจ**

 **นางวสุกานต์** กล่าวต่อไปว่า ผลคะแนนดังกล่าวเกิดจากความมุ่งมั่นของคณะกรรมการ บตท. และฝ่ายบริหาร
ที่ได้ให้ความสำคัญในเรื่องคุณธรรมและความโปร่งใส เน้นย้ำให้พนักงานทุกคนคำนึงถึงหลักธรรมาภิบาลที่ดี
(Corporate Governance หรือ CG) ในการทำงานในทุกหน้าที่ที่ตนเองรับผิดชอบ ส่งเสริมให้พนักงานมีความรู้และความเข้าใจเรื่องคุณธรรมและจริยธรรมเป็นพื้นฐานหลัก เพื่อนำไปปฏิบัติต่อผู้มีส่วนได้ส่วนเสียอย่างเท่าเทียม ทั้งยังพัฒนาและปลูกฝังกระบวนการทำงาน เพื่อสะท้อนการปฏิบัติงานภายใต้หลักธรรมาภิบาลที่ดี นอกจากนี้ บตท. ยังได้กำหนดแผน CG ไว้ในแผนยุทธศาสตร์ ปี 2561 ด้านการสร้างความแข็งแกร่งทางการเงินและการพัฒนาและปรับปรุงกระบวนการภายใน เพื่อเป็นกรอบแนวทางในการดำเนินงานของ บตท. รวมถึงเป็นการยกระดับคุณธรรมและความโปร่งใสในระดับองค์กร เพื่อร่วมเป็นกลไกในการพัฒนาเศรษฐกิจประเทศให้ก้าวหน้าอย่างยั่งยืน

-----------------------------------------------------------------------------

สื่อมวลชนต้องการข้อมูลเพิ่มเติม กรุณาติดต่อ

* ฝ่ายสื่อสารองค์กร บรรษัทตลาดรองสินเชื่อที่อยู่อาศัย (บตท.) – ชิดขวัญ โทร. 02-018-3627

 หรือ E-mail : chidkwan\_h@smc.or.th